[pic] | KOMISIJA EVROPSKIH SKUPNOSTI |

Bruselj, 20.9.2007

COM(2007) 557 konč.

2005/0040 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah Evropskega parlamenta, predlaganih k skupnemu stališču Sveta v zvezi s predlogom

SKLEP EVROPSKEGA PARLAMENTA IN SVETA o vzpostavitvi posebnega programa „Civilno pravosodje“ za obdobje 2007–2013 v okviru splošnega programa „Temeljne pravice in pravosodje“

O SPREMEMBAH PREDLOGA KOMISIJE v skladu s členom 250(2) Pogodbe ES

2005/0040 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah Evropskega parlamenta, predlaganih k skupnemu stališču Sveta v zvezi s predlogom

SKLEP EVROPSKEGA PARLAMENTA IN SVETA o vzpostavitvi posebnega programa „Civilno pravosodje“ za obdobje 2007–2013 v okviru splošnega programa „Temeljne pravice in pravosodje“

1. Uvod

Točka (c) tretjega pododstavka člena 251(2) Pogodbe ES določa, da Komisija da mnenje o spremembah, ki jih predlaga Evropski parlament na drugi obravnavi. Komisija spodaj daje svoje mnenje o edini spremembi, ki jo je predlagal Parlament.

2. Ozadje

Komisija je predlog sprejela 6. aprila 2005 in ga 26. aprila 2005 predložila Evropskemu parlamentu in Svetu. Ekonomsko-socialni odbor je svoje mnenje o predlogu Komisije sprejel 19. januarja 2006. Evropski parlament, ki se je sestal na plenarnem zasedanju, je na prvi obravnavi dne 14. decembra 2006 sprejel 7 sprememb. Svet je sprejel svoje skupno stališče 13. junija 2007. Komisija je sprejela svoje sporočilo o skupnem stališču Sveta 19. junija 2007. Evropski parlament, ki se je sestal na plenarnem zasedanju, je na drugi obravnavi dne 11. julija 2007 sprejel 1 spremembo.

3. CILJ PREDLOGA

Namen predloga Komisije je vzpostavitev posebnega programa „Civilno pravosodje“, katerega cilji so:

a) spodbujati sodno sodelovanje z namenom prispevati k vzpostavitvi dejanskega evropskega civilnopravnega območja, ki bo temeljilo na medsebojnem priznavanju in zaupanju;

b) spodbujati odpravo ovir za nemoten potek čezmejnih civilnih postopkov v državah članicah;

c) izboljšati vsakodnevno življenje posameznikov in podjetij tako, da se jim omogoči uveljavljanje pravic po vsej Evropski uniji, zlasti z omogočanjem dostopa do pravnega varstva;

d) okrepiti stike, izmenjavo informacij ter povezovanje v mreže sodnih in upravnih organov ter pravnih poklicev, zlasti s spodbujanjem ukrepov usposabljanja na področju pravosodja, z namenom izboljšati medsebojno razumevanje med navedenimi organi in poklici.

4. Mnenje Komisije o spremembah, ki jih predlaga Evropski parlament

4.1. Spremembe, ki jih je Komisija v celoti sprejela

Komisija sprejme edino spremembo Evropskega parlamenta. Namen te spremembe je v uvodu dodati novo uvodno izjavo, besedilo katere je bilo dogovorjeno na pogajanjih s Svetom in Komisijo ter se nanaša na obveščanje Evropskega parlamenta glede del upravljalnega odbora iz Sklepa.

Komisija je ob glasovanju na plenarnem zasedanju prav tako izjavila:

„Kar zadeva izvedbene ukrepe Sklepa Evropskega parlamenta in Sveta o vzpostavitvi posebnega programa „Civilno pravosodje“ za obdobje 2007–2013, si Komisija izjemoma prizadeva, da bo predsedniku pristojnega parlamentarnega odbora čim prej poslala osnutke letnega delovnega programa v zvezi z zgoraj navedenim posebnim programom, te osnutke pa tudi poslala v okviru komitološkega registra.

Odbor bo prav tako čim prej obvestil Parlament o vsaki spremembi, ki bi nastopila po srečanju odborov.“

5. Sklep

V skladu s členom 250(2) Pogodbe ES Komisija spremeni svoj predlog, kot je navedeno zgoraj.